
I. Általános rendelkezések



1. A szabályzat célja, hogy rögzítse a Görögkatolikus Felsőoktatási és Kulturális Diákotthon szervezeti egységeként működő Görögkatolikus Roma Szakkollégium (továbbiakban: szakkollégium) tagsági feltételeit, illetve tagjai számára biztosított szakkollégiumi teljesítményalapú ösztöndíj (továbbiakban: ösztöndíj) odaítélésének feltételeit és menetét, az ösztöndíj mértékét és rendszerességét.

2. Jelen szabályzat hatálya kiterjed a Görögkatolikus Roma Szakkollégium szakkollégiumi tagsággal rendelkező szakkollégistáira (továbbiakban: szakkollégista) és az ösztöndíj odaítélésére, számítására, jogosultsági feltételek vizsgálatára és a kifizetésre jogosult munkatársaira, továbbá a szakkollégisták ösztöndíjával kapcsolatos rendelkezésekre és eljárásokra.

3. Az ösztöndíj-alap forrása: pályázati források, költségvetési és fenntartói támogatások és ilyen célú adományok.

4. A Görögkatolikus Roma Szakkollégium Tagsági és Ösztöndíj Szabályzata összhangban áll a KRSZH alapdokumentumaival (Alapító okirat, Roma Szakkollégiumi Charta, Szakmai Standard) és a Szakkollégiumi Charta elveivel, valamint figyelembe veszi a roma szakkollégiumok minősítő eljárásához kapcsolódó kérelmek értékelési szempontjait, minősítési követelményeit és a társadalmi felzárkózásért felelős miniszter által vezetett minisztérium ajánlásai alapján az RSZT által kidolgozott szempontrendszerét.

5. A Szakkollégium a roma szakkollégiumokra vonatkozó szakmai szabályozókban közölt specifikus előírásoknak megfelelően teljesítményhez kötött tanulmányi ösztöndíjat nyújt tagjai számára, melynek összege a vállalások és teljesítések alapján, a vállalt kreditszámtól függően, de legfeljebb 90 000 Ft.  
II. A szakkollégiumi tagsági jogviszony


1. Szakkollégiumi tagság feltételei:
· A szakkollégista részt vett a szakkollégium aktuális tanévre vonatkozó felvételi eljárásán és azon  felvételt nyert.
· A szakkollégista az aktuális tanévben megkezdi tanulmányait a felsőoktatási intézményben (a Neptun-rendszerben beiratkozik, (amennyiben releváns) a tandíjat befizeti, tárgyait felveszi), tehát aktív felsőoktatási hallgatói jogviszonya van.
· A szakkollégista a Tagsági és Ösztöndíjszerződés aláírásával vállalja, hogy megszerzett tudásával a roma és magyar szellemi értéket gyarapítja, a roma és magyar kultúra közös megőrzését és a roma-magyar békés együttélést szolgálja. A keresztény erkölcsi és szellemi értékeket tiszteletben tartja, és ezeknek megfelelően viselkedik. A Szakkollégium vezetői, oktatói és munkatársai iránt illő tiszteletet tanúsít. A Szakkollégium céljaival egyetért, annak szabályzatait, törvényes rendelkezéseit betartja, jó hírnevét ápolja és megőrzi.
· A Szakkollégista írásban hozzájárul, hogy a Tagsági és Ösztöndíjszerződésben rögzített személyes adatait, beleértve a különleges adatokat, a Görögkatolikus Felsőoktatási és Kulturális Diákotthon, Görögkatolikus Roma Szakkollégium a jogszabályi előírásoknak megfelelően az egyes pályázatok időszaka alatt és azt követően további 10 évig tárolja, kezelje és felhasználja elektronikus és papíralapú formában belső kapcsolattartás és szerződéskötés, kimutatások készítése és adatszolgáltatás céljára. Továbbá hozzájárul ahhoz, hogy személyes adatait a Szakkollégium az erre jogszabályban felhatalmazott állami szerveknek adatszolgáltatás céljából továbbítsa. Szakkollégista nyilatkozik, hogy tájékoztatást kapott arra vonatkozóan, hogy személyes adatait a Szakkollégium a hatályos adatvédelmi jogszabályoknak megfelelően kezeli, illetve külső, harmadik félnek a fent említett állami szervezeteken kívül nem adja át. Hozzájárul továbbá fényképeken és videóban való szerepléshez a Szakkollégium honlapján és közösségi oldalain, valamint az audiovizuális dokumentációban. 
· A Szakkollégista hozzájárul a Szakkollégium pályakövető és alumni rendszerének működtetéséhez, vállalja, hogy szakkollégiumi tagsága megszűnését követő legalább 3 éven keresztül adatot szolgáltat előrehaladásáról, szakmai pályafutásáról, a Szakkollégium részéről számára megküldött alumni kérdőívek megválaszolásával vagy a Szakkollégium által meghatározott egyéb módon. Tudomásul veszi, hogy az így szolgáltatott adatait a Szakkollégium csak karrierkövetési, programfejlesztési céljaira használja fel. Továbbá hozzájárul ahhoz, hogy személyes adatait a Szakkollégium az erre jogszabályban felhatalmazott állami szerveknek adatszolgáltatás céljából továbbítsa.
· A szakkollégista vállalja, hogy teljesíti a szakkollégiumi alapkövetelményeket.

2. A Szakkollégiumi tagsági jogviszony egy tanévre, azaz 10 tanulmányi hónapra jön létre a Tagsági és Ösztöndíjszerződés aláírásának napjától, megszűnésének időpontja az aktuális tanév utolsó napja (június 30.) kivéve az alábbi esetekben:
· a Szakkollégista felsőoktatási hallgatói jogviszonya megszűnik,
· hallgatói jogviszonya szünetel (passzív félév),
· a tagságát lemondja,
· Szakkollégiumból vagy (amennyiben releváns) a kollégiumból kizáró fegyelmi határozat jogerőre emelkedésével.

3. A Szakkollégista státuszát a Tagsági és Ösztöndíjszerződés 2/1. számú mellékletét képező Nyilatkozat a félévben vállalt szakkollégiumi kötelezettségekről című dokumentum tartalmazza.

4. A Szakkollégista diákotthoni elhelyezésének feltételeit a Kollégiumi Bentlakási Szerződés, valamint a Házirend rögzíti, azokat a kollégista elfogadja, aláírásával hitelesíti.

5. Újrafelvétel esetén, azaz az előző tanévben szakkollégiumi tagsággal rendelkező jelentkező esetén az alábbi speciális felvételi kritériumoknak is teljesülniük kell a szakkollégiumi tagsági jogviszony létrejöttéhez:
· a hallgató egyetemi tanulmányi köztelezettségét teljesítette (lezárt érvényes előző félévvel rendelkezik),
· előző félévi összesített korrigált kreditindexe nagyobb vagy egyenlő, mint 2,00, vagy a szakkollégium részéről egyéni elbírálásban részesült, számára beavatkozási terv készült (a beavatkozási terv alapján történő egyéni elbírálásra a hallgatónak maximum két egymást követő félév erejéig van lehetősége),
· előző tanévben a szakkollégiumi kötelezettségeinek eleget tett, azaz: 
· az alapkövetelményt maradéktalanul teljesítette;
· a félévzáró szakkollégiumi munkát (egyetemi műfajban) benyújtotta, vagy bemutatta, és azt a tanulmányi vezető elfogadta;
· az egyéni tanulmányi tervet a félév elején és végén mentorával konzultálva elkészítette;
· betartotta a szakkollégium szabályait, a házirendet lelkiismeretesen betartotta; az intézmény értékrendjének megfelelő viselkedést tanúsított;
· rendszeresen fizette az előző félévi kollégium díjat (amennyiben releváns).
III. A Szakkollégista jogai és kötelezettségei


1. A Szakkollégista részt vehet a Szakkollégium tanulmányi programjain, közösségi rendezvényein, jogosult a szakkollégiumi szolgáltatások igénybevételére, az alábbiak szerint:
· kollégiumi alapszolgáltatás, melyet a Kollégiumi Bentlakási Szerződés tartalmaz;
· ösztöndíj, melynek nagysága a szakkollégiumi vállalásától, a tanulmányi előmeneteltől és a közösség érdekében végzett munkától függ (maximum 90 000 Ft/hó);
· gazdag és színes tanulmányi program, mely az egyéni és közösségi kompetenciák fejlesztését szolgálja;
· tanulmányokat és egyéni előrehaladást segítő mentori rendszer;
· nyelvtanulási lehetőség;
· egyéb, a Szakkollégium által nyújtott szolgáltatások.

1. A Szakkollégista köteles szakkollégiumi és egyetemi tanulmányait lelkiismeretesen végezni és a Szakkollégium szellemiségéhez méltó életvitelt folytatni.

1. A Szakkollégista jogosult és köteles feltüntetni szakkollégiumi tagságát a tagság ideje alatt írt pályázataiban, önéletrajzában, szakmai és közösségi fórumain.

1. A Szakkollégistának joga van ahhoz, hogy a diákotthoni együttélésből eredő, szükségszerű kötöttségeken túl zavartalanul tanulhasson és élhessen.

1. A Szakkollégistának joga van részt venni a szakkollégiumi testületek választásán, és maga is választható bármely tisztségre.

1. A Szakkollégistának joga van öntevékeny körök munkáját kezdeményezni, szervezni, illetve azoknak a tagja lehet.

1. A Szakkollégista rendeltetésszerűen, az állag megóvása mellett használhatja a Szakkollégium felszereléseit.

1. A Szakkollégista joga és kötelessége a Szakkollégium szabályzatait megismerni, az abban foglaltakat betartani.

1. A Szakkollégista köteles részt venni a Szakkollégium programjain a tagsági szerződése mellékletét képező nyilatkozatának megfelelően, a kreditalapú és sávos ösztöndíjrendszer szabályozásával összhangban.

1. A Szakkollégium az alapképzésig (6 félév),az osztatlan képzés esetén a képzés végéig segíti a hallgatókat.  Az MSC/MA/doktori képzés esetén a hallgatóktól motivációs levelet kérünk, felvételük ennek függvényében kerül elbírálásra.

1. A Szakkollégium az adott szak mintatanterve szerinti egyetemi tanulmányi előrehaladásra ösztönzi hallgatóit, így az adott szak mintatantervéhez képest maximum kettő féléves csúszás erejéig tudja támogatni a hallgatókat. Ennél nagyobb csúszás esetén a szakkollégiumi tagság egyéni elbírálás alá esik. 
IV. A szakkollégiumi teljesítményalapú ösztöndíj nyújtásának feltételei


1. Az ösztöndíj odaítélése kreditalapú, minden esetben mérhető teljesítményhez kell kötni. A felsőoktatásban ismert és alkalmazott kredithez hasonlóan a szakkollégiumi kredit a szakkollégiumi teljesítmény mértékegysége. A kreditrendszer a gyakorlatban azt jelenti, hogy a Szakkollégiumban a programokon való részvételért, ezek szervezéséért vagy más szakkollégiumi tevékenységért a szakkollégisták kreditpontokat kapnak, amelyek a Szakkollégiumi Teljesítményalapú Ösztöndíj alapját képezik és a vállalt szakkollégiumi programelemek súlyozására szolgálnak.

2. A kreditrendszerben való részvétel valamennyi szakkollégistának kötelező. E kötelezettségét írásban is vállalja a Tagsági és Ösztöndíjszabályzat megismerése után.

3. A szakkollégiumi ösztöndíjat a szakkollégista által vállalt, az Egyéni Tanulmányi Tervben (továbbiakban ETT) rögzített és elvégzett feladatokkal összhangban kell megállapítani. Az ösztöndíj mértéke alapkövetelményhez kötött és azon túl a vállalt teljesítéstől függ.

4. Az ösztöndíj, mint támogatás az egyén felelősségvállalására épít, ennek megfelelően elvárt, hogy a szakkollégista a saját fejlődése, felsőfokú tanulmányai és szakkollégiumi előmenetele érdekében tegyen meg minden erőfeszítést. 

5. A Szakkollégium a szakkollégisták teljesítménye alapján folyósít differenciált ösztöndíjat, odaítélésének feltételeként a szociális háttér nem vehető figyelembe.

6. Amennyiben a felvételiző a Szakkollégiumba való jelentkezésével egyidőben a Görögkatolikus Felsőoktatási és Kulturális Diákotthonba, kollégiumi férőhely igénybevételére is benyújtotta jelentkezését és mindkét helyre felvételt nyert, úgy a szakkollégiumi tagság keletkezésével párhuzamosan diákotthoni tagsága is keletkezik. Ennek alapján megkülönböztetjük a szakkollégiumi tagok két csoportját:
· bentlakó tag, ún. belső szakkollégista: a Szakkollégiumba felvételt nyert és a diákotthonba beköltözik, 
A bentlakó státuszú szakkollégisták az alábbi formákban lehetnek a Szakkollégium tagjai: 
· junior tag: nem több mint hat féléve szakkollégista,
· szenior tag: több mint hat féléve szakkollégista.
A junior és szenior tagság más és más szakkollégiumi teljesítést és eltérő felelősségvállalást vár el a tagoktól. 
· nem bentlakó tag, ún. külső szakkollégista: a Szakkollégiumba felvételt nyert, de a diákotthonba nem költözik be.

7.  A szakkollégista a kötelezettségeinek teljesítését a Szakkollégiumi Indexben igazolja. 

8. A Szakkollégiumi Index elvesztése esetén a szakkollégista köteles azt jelezni a Szakkollégium vezetőségének. Az Index egyszeri pótlásának költsége 5.000 Ft, amelyet a szakkollégista az intézmény részére megfizetni köteles az elvesztéstől számított 7 napon belül.

9. A Szakkollégista jogosult a szakkollégiumi ösztöndíjra, amennyiben vállalja, hogy 
· heti rendszerességgel igazolhatóan végez a Szakkollégiumhoz köthető tevékenységet (pl. tanulmányi modulokon, nyelvoktatáson, közösségi programokon való részvétel stb.), ettől eltérni csak igazgatói engedéllyel lehetséges;
· a Szakkollégium rendezvényeinek szervezésében, lebonyolításában aktívan részt vesz;
· az egyéni fejlesztési tervben foglalt feladatokat és vállalásokat magas színvonalon teljesíti;
· szakkollégiumi tevékenységének eredményét a Szakkollégium (esetleg más Szakkollégium, felsőoktatási intézmény) által szervezett rendezvényen, konferencián bemutatja, törekszik arra, hogy szakmai versenyen (pl. TDK) részt vegyen;
· társadalmi hasznosságú tevékenységeket végez.




10. A Szakkollégium összesen három ösztöndíjsávot határozott meg, mely a tagsági formákkal kombinálva összesen hat ösztöndíjtípust eredményez, más és más szakkollégiumi alapkövetelményt állítva és szabadon választható programelemeket kínálva a szakkollégisták számára az egyes ösztöndíjtípusok esetében. A szakkollégiumi ösztöndíjsávokat és - típusokat a tagsági formával összefüggésben az alábbi táblázat foglalja össze.

	Ösztöndíj mértéke: 1 kredit = 1 000 Ft

	SÁVOK
	BENTLAKÓ 
	KÜLSŐS 

	Alsó
	Minimum 50 kredit
	Minimum 30 kredit

	Közép
	50-80 kredit között
	5-10 kredit között

	Felső
	80-90 kredit között
	5 kredit 



V. A szakkollégiumi programelemek kredittel történő súlyozása


A szakkollégiumi teljesítményalapú ösztöndíj alapjául szolgáló szakkollégiumi kreditrendszer felépítése, az elérhető kreditösszegek, a minimumfeltételek, a választható programelemek és az elismert tevékenységek az alábbiak:

	Programelemei
	Rövid leírása

	ETT kitöltése a félév elején és végén 
	Az Egyéni Tanulmányi Terv segít abban, hogy a szakkollégista az egyetemi és szakkollégiumi tanulmányait tudatosan tervezze. Az ETT-t online felületen/papír alapon, szemeszterenként kétszer (a félév elején és végén) tölti ki a szakkollégista.

	Közismereti és kulturális modul 
	A szorgalmi időszakban havonta, hétvégéken, tömbösítve szervezett tanulmányi programok. A kulturális modul a magyarországi és európai romák társadalmi és kulturális jellemzőivel kapcsolatos alapismeretek elsajátítását és a roma szakkollégisták kettős identitásának fejlesztését, az ún. közismereti modul pedig egy-egy közismereti téma vagy témakör feldolgozásával a szakkollégisták általános műveltségének, látókörének szélesítését célozza meg. (5 alkalommal tervezett tömbösített tanulmányi hétvége)

	Spirituális modul (kedd esti beszélgetések)
	A modul keretében szervezett előadások az elkötelezett keresztény értelmiségi szerepvállalásra való felkészítésre, a keresztény identitás, értékrend megalapozására, elmélyítésére és megerősítésére irányulnak. Heti rendszerességű program, minden kedden 2*45 percben zajlik a szorgalmi időszakban, egy félév alatt 12 alkalommal. Ebből kettő az igazgató által előre megjelölt alkalmon való részvétel kötelező.

	Gazdagító programon való aktív részvétel
	A gazdagító programok tudományos illetve közéleti, elméleti témájú kurzus (szakkurzus), vagy gyakorlati ismereteket és tapasztalatot adó kurzus (szakszeminárium) formájában valósulnak meg szemeszterenként az adott szakterület elismert kutatóival, oktatóival együttműködve. 3 alkalom/ félév

	Belső mentori konzultáció 
	A belső mentor naprakész információk alapján, a szakkollégista komplex igényeit és szükségleteit személyesen ismerve, az egyetemi előrehaladást és a szakkollégista egyéni fejlesztésének irányvonalait képes hatékonyan kialakítani. Maximum 2 konzultáció/félév

	Animátorok által szervezett közösségi program 
	A közösségi animátorok által szervezett közösségi és kulturális programok a szakkollégisták személyiségének, identitásának fejlesztésére, különösen a roma-magyar kettős identitás fejlesztésére és a közösség építésére is irányulnak. Minimum 6 alkalommal egy félévben.

	Társadalmi felelősségvállalást elősegítő projektben való aktív részvétel minimum 1 alkalommal
	Célja a szakkollégiumi hallgatók társadalmi felelősségtudatának, közéleti szerepvállalásának, önkéntes törekvéseinek megerősítése, a tehetséges hátrányos helyzetű/ roma, fiatalok azonosítása, támogatása, orientálása a felsőoktatás felé. A szakkollégisták kommunikációs-, szervezőkészségének és önbizalmának javítása, a tagok a gyakorlatban is kipróbálják magukat segítő szerepben, ezzel gyakorolják az aktív felelősségvállalást, hosszú távon aktív önkéntesekké válnak.

	Toborzási tevékenységben való részvétel
	A Szakkollégiumban a toborzási célú tevékenység a toborzásért felelős munkatárs koordinációjával zajlik, a szakkollégisták a miskolci és vidéki (Borsod vármegyei) középiskolákat, felsőoktatási intézményeket látogatnak, ahol a szakkollégiumi program mellett a továbbtanulást népszerűsítik és pályaorientációval kapcsolatos előadásokat, csoportos feladatokat is szerveznek. Átlagosan 3-4 középiskola felkeresése történik meg egy szemeszterben.

	Szakkollégiumi belső rendezvényen való aktív részvétel
	A szakkollégiumi rendezvény szervezésében, lebonyolításában való aktív részvétel. Pl. házi konferenciák, Lakatos Menyhért Szavalóverseny, versenyek, vitaestek, protokoll vendégek látogatása stb. 1 alkalommal egy félévben

	Szakkollégiumi félévzáró feladat teljesítése 
	A Szakkollégiumban a szakkollégisták a tanulmányi félévet a félév tanulmányi témaköreire épülő félévzáró szakkollégiumi feladat benyújtásával és/vagy prezentálásával zárják. A félévzáró szakkollégiumi feladat pontos témáját és formáját, a benyújtás határidejét és/vagy a prezentáció időpontját, a kötelező és ajánlott olvasmánylistát a tanulmányi programszervező a féléves tematikák ismeretében határozza meg és az ún. témakiírásban részletezi. A félévzáró szakkollégiumi feladat lehet egyéni vagy csoportos, írásbeli vagy szóbeli feladat.

	Összesített korrigált kreditindex
	Az összesített korrigált kreditindex, a szakkollégista több féléven keresztüli egyetemi teljesítményének mennyiségi és minőségi megítélésére szolgál. Az index számításánál a Szakkollégium figyelembe veszi a félévben teljesített egyetemi tantárgyak kreditértékét és érdemjegyét, a mintatanterv szerinti haladás mértékét, továbbá valamennyi abszolvált félév teljesítményét összesítve. 2,00-es összesített korrigált kreditindex vagy beavatkozási terv esetén annak teljesítése szükséges.






	KÖTELEZŐEN TELJESÍTENDŐ SZAKKOLLÉGIUMI PROGRAMELEMEK JUNIOR BENTLAKÓ SZAKKOLLÉGISTÁK SZÁMÁRA

	1.
	ETT kitöltése a félév elején és végén
	50 kredit

	2.
	Közismereti és kulturális modulon való részvétel minimum 4 alkalommal
	

	3.
	Kedd esti beszélgetések/Spirituális modulon való részvétel min. 10 alkalommal
	

	4.
	Gazdagító programon való részvétel 2 alkalommal
	

	5.
	Belső mentori konzultáció minimum 2 alkalommal
	

	6.
	Animátorok által szervezett közösségi programon való részvétel minimum 4 alkalommal
	

	7.
	Társadalmi felelőségvállalást elősegítő projektben való aktív részvétel min. 1 alkalommal
	

	8.
	Szakkollégium saját szervezésű rendezvényén való aktív részvétel min. 1 alkalommal
	

	9.
	Minimum 1 toborzási alkalmon való részvétel
	

	10.
	Szakkollégiumi félévzáró feladat teljesítése
	

	11.
	Minimum 2,00-es összesített korrigált kreditindex elérése az egyetemi tanulmányokban
	





	KÖTELEZŐEN TELJESÍTENDŐ SZAKKOLLÉGIUMI PROGRAMELEMEK SENIOR BENTLAKÓ SZAKKOLLÉGISTÁK SZÁMÁRA

	1.
	ETT kitöltése a félév elején és végén
	50 kredit

	2.
	Közismereti és kulturális modulon való részvétel minimum 3 alkalommal
	

	3.
	Kedd esti beszélgetések/Spirituális modulon való részvétel min. 6 alkalommal
	

	4.
	Gazdagító programon való részvétel 2 alkalommal
	

	5.
	Belső mentori konzultáció minimum 1 alkalommal
	

	6.
	Animátorok által szervezett közösségi programon való részvétel minimum 3 alkalommal
	

	7.
	Társadalmi felelőségvállalást elősegítő projektben való aktív részvétel min. 1 alkalommal
	

	8.
	Szakkollégium saját szervezésű rendezvényén való aktív részvétel min. 1 alkalommal
	

	9.
	Minimum 1 toborzási alkalmon való részvétel
	

	10.
	Szakkollégiumi félévzáró feladat teljesítése
	

	11.
	Minimum 2,00-es összesített korrigált kreditindex elérése az egyetemi tanulmányokban
	








	KÖTELEZŐEN TELJESÍTENDŐ SZAKKOLLÉGIUMI PROGRAMELEMEK KÜLSŐS STÁTUSZÚ SZAKKOLLÉGISTÁK SZÁMÁRA

	1.
	ETT kitöltése a félév elején és végén
	30 kredit

	2.
	Közismereti és kulturális modulon való részvétel minimun 2 alkalommal
	

	3.
	Kedd esti beszélgetések/Spirituális modulon való részvétel min. 6 alkalommal
	

	4.
	Gazdagító programon való részvétel 2 alkalommal
	

	6.
	Animátorok által szervezett közösségi programon való részvétel minimum 3 alkalommal
	

	7.
	Társadalmi felelőségvállalást elősegítő projektben való aktív részvétel min. 1 alkalommal
	

	8.
	Szakkollégium saját szervezésű rendezvényén való aktív részvétel min. 1 alkalommal
	

	9.
	Minimum 1 toborzási alkalmon való részvétel
	

	10.
	Szakkollégiumi félévzáró feladat teljesítése
	

	11.
	Minimum 2,00-es összesített korrigált kreditindex elérése az egyetemi tanulmányokban
	




	SZABADON VÁLASZTHATÓ

	Programelem
	Rövid leírása
	Kreditértéke

	Közösségi szolgálat
	A közösségi szolgálat keretében olyan kisebb mértékű, a résztvevők számára költségmentes önkéntes, karitatív tevékenységekben vehetnek részt a fiatalok, melyekben mindenki a személyiségének és a szakterületének leginkább megfelelő feladatokat tudja elvégezni. A szakkollégisták egy félévben 15 órában végezhetnek segítő munkát valamelyik – a Szakkollégiummal együttműködő – intézményben. A vállalni kívánt óraszámmal és a tevékenységgel kapcsolatban a szakkollégistának szükséges konzultálnia a közösségi szolgálat koordinátorával.
	5 kredit

	Kortárs mentorálás
	Azok a szakkollégisták, akik már 4 félévet eltöltöttek a Szakkollégiumban, közösségi szolgálat formájában hátrányos helyzetű középiskolai tanulókat mentorálhatnak, azaz minimum havi egy alkalommal a sikeres tanulmányi előmenetelükhöz, eredményes érettségiükhöz és a felsőoktatásba való felvételükhöz mentori támogatást nyújthatnak..
	5 kredit

	Külső mentori konzultáció
	A mentor olyan egyetemi oktató, aki a szakkollégista tanulmányi szakterületén tevékenykedik, a szakkollégista gördülékeny egyetemi pályafutását segíti, havonta kétszer konzultációkat biztosítva neki. A mentor közreműködik továbbá a szakkollégista Egyéni Tanulmányi Tervének kialakításában és értékelésében, amennyiben releváns.
	5 kredit

	Szakkollégiumi toborzási tevékenységben való részvétel
	A Szakkollégiumban a toborzási célú tevékenység a toborzásért felelős munkatárs koordinációjával zajlik, a szakkollégisták miskolci és vidéki (Borsod Vármegyei) középiskolákat, felsőoktatási intézményeket látogatnak, ahol a szakkollégiumi program mellett a továbbtanulást népszerűsítik és pályaorientációval kapcsolatos előadásokat, csoportos feladatokat is szerveznek. Átlagosan 3-4 középiskola felkeresése történik meg egy szemeszterben.
	10 kredit

	Szent Liturgián való részvétel
	A görögkatolikus egyház törvényei előírják, hogy legfontosabb keresztény kötelességeinket saját szertartásunk szerint tegyünk eleget, pl. vasárnapi és ünnepnapi szentmisén lehetőleg saját szertartásunk szerint vegyünk részt, első szentáldozáshoz, húsvéti szentáldozáshoz szertartásunk szerint járuljunk, és ha lehetséges, a szent útravalót is aszerint vegyük magunkhoz. A diákotthonban élők számára ezzel kívánunk lehetőséget biztosítani a görögkatolikus szertartás megismerésére és a keresztény hitük aktív gyakorlására. Minimum 5 alkalom/félév
	5 kredit

	Együttműködő partnerintézmény által szervezett rendezvényen való aktív részvétel  
	Az MCC Miskolci képzési központ nyilvános szakmai rendezvényei a roma szakkollégium hallgatóinak közismereti moduljának teljesítését segíti azáltal, hogy ezen előadások a tudomány és a közélet széles spektrumát átfogják, mellyel hozzájárulhatnak a szakkollégiumi diákok látókörének szélesítéséhez, tudásuk bővítéséhez. Az MCC idegen nyelvű előadásai pedig jó alkalmat biztosíthatnak a hallgatók számára a nyelvgyakorlásra is. Minimum 1 alkalom látogatása a félév során.
	5 kredit

	Kutatóműhelyben való részvétel/egyéni kutatómunka tutorral
	A tutori programmal a Szakkollégium támogatni kívánja tagjait abban, hogy behatóbban megismerkedhessenek a saját társadalmi környezetükkel, a kutatói munkát valódi kutatási helyzetben gyakorolhassák, fejleszthessék a tudományos információszerzési és adatelemzési technikáikat, valamint a tudományos dolgozatírási készségeiket. A tutori program két formában indul: egyéni kutatás tutor vezetésével és kutatóműhelyben való részvétel. A programelem vállalása pályázat útján történik, melynek feltételei a pályázati felhívásban találhatók. 
	0 kredit

	Idegen nyelvi modul 
	Az idegen nyelvi képzés (min. 30 óra/félév) angol, lovári és német nyelven
	10 kredit

	Munkaerőpiaci esélyeket növelő szakmai programokon való aktív részvétel
	A program célja a szakkollégisták felsőfokú tanulmányainak gyakorlattal-, tanulmányukkal történő támogatása, gyakorlatorientált szemléletmódjának erősítése, a diplomaszerzést követő elhelyezkedési esélyeinek növelése (pl. üzemlátogatások, állásbörze, önéletrajzírás, prezentációs technikák) Szemeszterenként 2 alkalommal kerül rá sor előzetes szakkollégistai igények figyelembe vételével. A programelem 5 fő alatt nem indul
	0 kredit

	Digitális kompetenciafejlesztő foglalkozáson való aktív részvétel
	A programelem célja, hogy járuljon hozzá a minőségi szakkollégium i szolgáltatások kialakításához, az egész életen át tartó tanulásban sikeres részvétel elősegítéséhez, valamint a társadalom és munkaerőpiac által elvárt digitális kompetenciák elsajátításához. Ezen elfogult cél teljesüléséhez szükség van a felsőoktatási tanulmányokat kiegészítő IKT képzésre, okulva a járványhelyzet során tapasztalt digitális hiányosságokból és online megvalósításban szerzett tapasztalatokból. A digitális kompetenciafejlesztés jelentősen javítja a szakkollégisták felsőoktatási, majd munkaerőpiaci szolgáltatásokhoz való egyenlő hozzáférését, a területi és társadalmi hátrányok kiegyenlítődését ezáltal hatékonyan képes hozzájárulni a társadalmi integrációhoz és a gazdasági versenyképesség erősítéséhez. Ahhoz, hogy a hallgatók digitális kompetenciái fejlődjenek, szükség van az IKT eszközhasználatukkal összefüggő gyakorlatok megújításásra. A foglalkozások az alábbi téma köré épülnek: Microsoft Office magabiztos használata, tudatos internet- és médiafogyasztás, közösségi média, netikett, hivatali kommunikáció
	0 kredit

	Tudományos dolgozat elkészítése, leadása (TDK)
	Tudományos Diákköri Konferencián (TDK) történő részvétel menete: kari TDK helyi fordulóra való jelentkezés, tudományos dolgozat leadása, opponensi bírálat pontszáma az elérhető legmagasabb pontszám legalább 60%-a, szóbeli prezentáció megtartása. 
	10 kredit

	Közösségi szerepvállalás - szakkollégiumi tisztség betöltése 
	A szakkollégiumi tagok közösségi szerepvállalásának megerősítése érdekében a Szakkollégium minden szemeszter elején pályázatot hirdet új szakkollégiumi tisztségek betöltésére. A tisztségek: szakkollégistai önkormányzati vezető, szakkollégiumi hálózatosodást elősegítő kapcsolattartó, közösségi animátor, lelki programszervező, sportkoordinátor. A programelem vállalása pályázat útján történik, melynek feltételei a pályázati felhívásban találhatók.
	5 kredit

	Tehetségfejlesztő foglalkozás pszichológussal
	A tehetség tanácsadás célja a szakkollégisták önértékelésének erősítése, megküzdési stratégiáinak fejlesztése, motivációjuk és jövőképük megtalálása, valamint a magánéleti problémákhoz kapcsolódó segítő beszélgetés; szemeszterenként maximum 5 alkalommal.
	0 kredit

	Egyéb választható programelemek
	Pályázati forrásból, egyéb támogatásból megvalósuló, egy szemeszterre szóló programok (workshopok, tréningek, szakmai műhelyek, lelki programok stb.)
	változó


VI. Elismert tevékenységek kredittel történő súlyozása	


1. A Szakkollégium a szakkollégistáinak kiemelkedő tanulmányi, tudományos és sporttevékenységét elismeri, amennyiben azt a szakkollégista igazolni tudja pl. konferencián/versenyen való helyezést igazoló oklevél, nyelvvizsga bemutatásával. További feltétel, hogy az adott tevékenység a szakkollégista szakkollégiumi tagságának ideje alatt valósuljon meg. Minden elismert tevékenység után csak a szemeszter elején, a regisztrációs héten vehető fel kredit. Az ilyen módon adható plusz kredit a szakkollégistát szakkollégiumi tagságának végéig megilleti. A szakkollégium minden tevékenységelemet maximum egyszer ismer el.

	Elismert tevékenységek
	Kreditérték

	Meglévő nyelvvizsga középfokú komplex
	5

	Második nyelvvizsga középfokú komplex
	5

	Előző lezárt félév összesített korrigált kreditindexe eléri a 4,00 értékét ( kivéve ME GÉIK, GTK-án tanuló hallgatók, nekik 3,00)
	5

	Szakkollégiumi gyakornoki tisztség betöltése (lsd. Pályázati Felhívás) – 2023-tól
	5

	Szakkollégiumi tagsága alatt elért TDK III. helyezés
	3

	Szakkollégiumi tagsága alatt elért TDK II. helyezés
	4

	Szakkollégiumi tagsága alatt elért TDK I. helyezés
	5

	Szakkollégiumi tagsága alatt elért OTDK I-III. helyezés
	8

	Szakkollégiumi tagsága alatt elért Tanulmányi emlékérem
	5

	Szakkollégiumi tagsága alatt elért Új Nemzeti Kiválóság Program díjazás 
	10

	Szakkollégiumi tagsága alatt elért Sportversenyen elért I-III. helyezés (megyei/országos)
	5

	Szakkollégiumi tagság alatt Országos versenyen elért I-III. helyezés
	5

	Szakkollégiumi tagság alatt Nemzetközi versenyen elért I-III. helyezés
	10

	Kiemelkedő szakkollégiumi teljesítményért (csak igazgatói döntés alapján adható egy tanévre/két szemeszterre)
	5


VII. Az egyéni ösztöndíj meghatározásának szempontrendszere


1. A szakkollégiumi ösztöndíj összegét az igazgató és a tanulmányi programszervező előre állapítja meg a következő félévre, figyelembe véve a Szakkollégista előző félévi teljesítményét (amennyiben releváns) és a következő félévre vállalt szakkollégiumi kötelezettségeit. A szakkollégiumi ösztöndíj odaítélésének feltételeként a szociális háttér nem vehető figyelembe.

2. Az ösztöndíj mértéke nettó értéket jelent, és a vonatkozó jogszabály[footnoteRef:1] alapján adómentes bevételnek minősül.  [1: ] 


3. Az ösztöndíjak jóváhagyott összesített listája hivatalos okiratként az ösztöndíj-folyósítások bizonylatát képezi.

4. Az ösztöndíj összege maximálisan 90.000 Ft/hó

5. A Szakkollégium fenntartja magának a jogot, hogy az ösztöndíj folyósításához szükséges feltételek elmaradása esetén, a tagsági jogviszony ideje alatt
· felfüggessze, vagy
· részleges teljesítés esetén csökkentse, vagy többletteljesítés esetén növelje, vagy
· átmenetileg megvonja a szakkollégista ösztöndíját;
· megszüntesse az arravaló jogosultságot.
Ez utóbbi a szakkollégiumi tagság megszűnését is jelenti.

6. Abban az esetben, ha a szakkollégista nem, vagy csak részben teljesíti az ösztöndíj megítéléséhez és folyósításához szükséges feltételeket, a Szakkollégium legalább egy esetben írásban köteles felszólítani a szakkollégistát ezen elmaradások pótlására. Amennyiben a teljesítés ezt követően is elmarad, úgy a Szakkollégiumnak jogában áll az 5. pontban meghatározott szankciókat alkalmazni.

7. A Szakkollégium belső szakmai elvárásait a szakkollégiumi félév lezárásakor nem teljesítő szakkollégista nem vehető fel újra a Szakkollégiumba.

8. A Szakkollégium forrásai függvényében a felsőoktatási tanévek közötti időszakban is kínálhat ösztöndíjat. Ennek feltétele kutatói tevékenység vagy egyéb, a Szakkollégium vezetősége által jóváhagyott szakmai tevékenység végzése. Erre pályázni kell az év végén, a kiírás szerint. 

9. A szakkollégiumi ösztöndíj a személyi jövedelemadóról szóló 1995. évi CXVII. törvény rendelkezései szerint, illetve a 2011. évi CCIV. tv. 85/D.és 85/E. paragrafusai alapján jelenleg adóterhet nem viselő járandóságnak minősül. 

10. A megállapított szakkollégiumi ösztöndíj mértéke nem nyilvános adat, a Szakkollégium belső szabályozása értelmében minősített adatnak minősül, arról kizárólag a szakkollégista és az ösztöndíjat megítélő személyek tudhatnak, utóbbiak nem hozhatják nyilvánosságra és nem oszthatják meg harmadik féllel. Kivételt képeznek ez alól a jogszabályokban rögzített azon hatóságok, szervek, melyekkel a Szakkollégiumnak adatszolgáltatási és elszámolási kötelezettsége van.

11. Az ösztöndíj folyósítása két úton történhet:
· átutalással történik a szakkollégista tulajdonában lévő számlára;
· a szakkollégista kérésére készpénzben.

12. Az ösztöndíj a szakkollégista aktuális félévre vonatkozó vállalásai alapján minden tárgyhót követő hónap 10. napjáig kerül kifizetésre. Kifizetésre jogosult személy a szakkollégium igazgatója és gazdasági vezetője együttesen.

13. A szakkollégista számára a Tagsági és Ösztöndíjszerződés alapján folyósított támogatás ún. megélhetési típusú ösztöndíj, azaz a szakkollégistának folyósított ösztöndíj felhasználásáról pénzügyi elszámolási kötelezettsége nincs.

14. Minden szakkollégiumi tagnak kötelező a szakkollégiumi alapkövetelményt teljesítenie. A szakkollégiumi alapkövetelmény függ a szakkollégista státuszától

15. A Szakkollégista az alábbi módokon gyűjthet krediteket: 
· a kötelező programelemek teljesítésével a minimum ösztöndíjat kaphatja, ha azok mellé nem választ szabadon választható programelemekből,
· a kötelező programelemek minimális teljesítése mellé választhat a szabadon választható programelemekből
· a kötelező programelemek minimális teljesítése mellé választott a szabadon válaszható programelemekből, illetve plusz kreditek gyűjthet az elismert tevékenységek után, amennyiben azokat igazolni tudja.

16. A különböző ösztöndíj-sávokba való bekerüléshez figyelembe vett szempontok
A szakkollégisták vállalt kreditszám alapján három sávba kerülhetnek besorolásra. 
a) Az alsó sávban az alapkövetelmények teljesítését vállaló bentlakó szakkollégisták a legalacsonyabb, 50 000 Ft-os havi ösztöndíjban részesülnek, míg a külsős szakkollégisták esetében ez 30 000 Ft-ot jelent havi szinten. 
b) A középső sávban azok a szakkollégisták foglalnak helyet, akik az alapkövetelményeken túl plusz programelem teljesítését is vállalják, ők maximum 60 000 Ft-os havi ösztöndíjban részesülhetnek, amennyiben bentlakók. Külsősök esetében ez maximum 40 000 Ft-ot jelent. 
c) A felső sávba a kiemelkedő tanulmányi és szakkollégiumi teljesítményű szakkollégisták kerülnek, akik bentlakás esetén a maximum 90 000 Ft, külsősök a maximum 45 000 Ft havi ösztöndíjat is elérhetik. Felső sávos ösztöndíjat csak az a szakkollégista kaphat:
· aki aktív szakkollégiumi tagsági viszonnyal rendelkezik legalább két szemeszteren keresztül és teljesítette a tagsága alatt nyilatkozatban vállalt programokat,
· aki számára az előző és az aktuális szemeszterben nem készült beavatkozási terv,
· akinek az összesített korrigált kreditindexe az előző lezárt félévben elérte a 4,00-t (GÉIK, GTK-n ez 3,00)
· rendelkezik legalább egy államilag elismert komplex középfokú nyelvvizsgával, vagy azzal egyenértékű bizonyítvánnyal, vagy a diplomaszerzéshez szükséges nyelvi követelmények alól való egyetem által kiállított mentesülést igazoló dokumentummal,
· akinek nincs kollégiumi díj tartozása
· akik ellen szakkollégiumi tagsági jogviszonyuk alatt nem indult fegyelmi eljárás.
VIII. Az ösztöndíj folyósításához kapcsolódó felülvizsgálat és ellenőrzés módja és rendszeressége


1. A szakkollégisták teljesítését a Szakkollégium tanulmányi vezetője félév közben és a félév végén ellenőrzi a tevékenységeket dokumentáló jelenléti ívek, illetve a jelenléti ívek alapján nem ellenőrizhető tevékenységek teljesítését igazoló Szakkollégiumi Index alapján.

2. A Szakkollégiumi Index félévközi és félévvégi ellenőrzéshez a szakkollégista köteles előre megadott határidőig benyújtani Indexét a Szakkollégium erre a feladatra kijelölt munkatársa részére. Amennyiben a benne található igazolások hiányosak, vagy a szakkollégista az Indexet nem nyújtja be határidőig, úgy hiánypótlási lehetőséggel élhet, amelynek időpontja az eredeti határidőt követő 5. munkanap. A hiánypótlási határidő lejártát követően a Szakkollégium ellenőrzi a benyújtott Indexekben a szakkollégista teljesítéseit, amely alapján felülvizsgálja a szakkollégista vállalásait.  Abban az esetben, ha a szakkollégista Szakkollégiumi Indexét nem nyújtja be a hiánypótlási határidőig sem, úgy esetében a teljesítmény ellenőrzését a Szakkollégium az adott időszakra lehetetlennek minősíti, amely alapján a szakkollégista ösztöndíját a tárgyhónapra ésa félév hátralévő hónapjaira megvonja.

3. Az idegen nyelvi képzésről való hiányzás az adott félév során nem haladhatja meg a 10 %-ot. Az elszámolás alapja az órákon vezetett jelenléti ív, valamint a Szakkollégiumi Indexben összegyűjtött nyelvoktatói/nyelviskolai aláírás.

4. Az idegen nyelvi órák során az oktató(k) házi feladatot írnak elő a hallgatóknak. Abban az esetben, ha a hallgató a számára előírt házi feladatot nem készíti el a következő órára, az adott alkalom első órájára esetében hiányzásnak minősül, amely a jelenléti íven is feltüntetésre kerül. A félév során összegyűlt ilyen jellegű ’hiányzásokat’ a hallgató a Szakkollégium által előre megadott időpontban pótolni köteles. Amennyiben a szakkollégista nem pótolja az előírt óraszámot, abban az esetben az idegen nyelvi modul nem teljesítettnek minősül.

5. A tömbösített tanulmányi hétvégék programjairól és más kötelező programokról maximum 10 percet lehet késni.  Aki ennél többet késik, már nem írhatja alá a jelenléti ívet, így nem kaphat a Szakkollégiumi Indexbe aláírást. A szakkollégista köteles a fenti programok teljes időtartama alatt jelen lenni.

6. Amennyiben a szakkollégista 30 napig, elfogadható igazolás nélkül nem vesz részt a Szakkollégium tanulmányi és közösségi rendezvényein, az igazgató a tárgyhónapra (nem teljesített hónap) vonatkozó ösztöndíjat megvonja, melyet személyesen és írásban is közöl a szakkollégistával.

7. Amennyiben a szakkollégista huzamos ideig (30 napnál hosszabb ideig), elfogadható igazolás nélkül nem vesz részt a szakkollégium tanulmányi és közösségi rendezvényein, a Szakkollégista tagsági jogviszonya azonnali hatállyal megszűnik. Ezt az igazgató személyesen és írásban is közli a Szakkollégistával.

8. Elfogadható igazolás esetén az igazgató a szakkollégistával személyesen egyeztetve határozatban rögzíti az egyes programelemek egyéni pótlásának feltételeit. Az alábbi esetekben fogadható el igazolás:
· a Szakkollégista felsőoktatási tanulmányaira vonatkozó egyszeri órarendütközés,
· igazolás módja: kinyomtatott értesítés az órarendváltozásról és/vagy tanszéki pecséttel ellátott igazolás;
· egészségügyi okok,
· igazolás módja: orvosi igazolás;
· családi, magánéleti, egyéb okok,
· igazolás módja: szakkollégiumi igazgatónak címzett kérelem benyújtását követő igazgatói engedély.

9. Azon szakkollégisták számára, akiknek felsőfokú tanulmányaikra hivatkozva válik teljesíthetetlenné egy-egy kötelező és/vagy választott szakkollégiumi programelem (órarendütközés) lehetőségük van írásban mentességet kérni az adott programelem látogatása, teljesítése alól. A kérelemhez csatolni kell a Neptun-rendszerből kinyomtatott aktuális félévben felvett tantárgyak listáját és az órarendütközést bizonyító dokumentumot. Pozitív elbírálás esetén az igazgató a szakkollégistával személyesen egyeztetve határozatban rögzíti az egyes programelemek egyéni pótlásának feltételeit.

10. Azon szakkollégisták számára, akik a képzési időn belül, aktív szakkollégiumi jogviszony megtartása mellett külföldi részképzésben folytatnak tanulmányokat, vagy külföldön töltik szakmai gyakorlatukat lehetőségük van írásban mentességet kérelmezni az igazgatótól a szakkollégiumi alapkövetelmények teljesítése alól. Ebben az esetben a szakkollégista szakkollégiumi tagsági jogviszonya megmarad, azonban az ösztöndíj folyósítása a külföldi távollét alatt szünetel. 

11. Azon szakkollégisták számára, akik rendkívüli esemény, élethelyzet (családi, egészségi állapot változása stb.) következtében a félév elején vállalt feladatokat előreláthatóan nem tudják teljesíteni, lehetőségük van írásban mentességet vagy egyéni szakkollégiumi tanrendet kérelmezni az igazgatótól a szakkollégiumi alapkövetelmények és a választott programelemek teljesítése alól. Pozitív elbírálás esetén az igazgató a szakkollégistával egyeztetve határozatban rögzíti az egyes programelemek egyéni pótlásának feltételeit, vagy azok alól való felmentést és ezzel összefüggésben az ösztöndíj egyéni megállapítását.

12. Abban az esetben, ha a félévközi ellenőrzéskor nyilvánvalóvá válik, hogy a szakkollégista valamely a minimumkövetelményeken túl vállalt programelemet a félév hátralevő időszakában már nem tud teljesíteni, úgy az alábbi lehetőségek állnak fenn számára: 
a. Ha egy – minimumkövetelményeken túl – vállalt programelem esetén merül fel az, hogy a félév hátralevő időszakában nem tudja teljesíteni, akkor a szakkollégistának lehetősége van a - tanulmányi programszervezővel egyeztetve - azt a választott programelemet leadni az erre vonatkozó formanyomtatványon. Ezáltal az ellenőrzés időpontjának hónapjától kezdve a félév hátralevő hónapjaira vonatkozó ösztöndíja is a csökkentett kreditszámhoz igazodik.
b. Ha egy – minimumkövetelményeken és a leadott programelemen túl – vállalt programelem esetén merül fel az, hogy a félév hátralevő időszakában nem teljesíthető, akkor az ellenőrzés időpontjának hónapjától kezdve a félév hátralevő hónapjaira vonatkozó ösztöndíja ezen programelem kreditszámával csökken.
c. Ha kettő– minimumkövetelményeken és a leadott programelemen túl – vállalt programelem esetén merül fel az, hogy a félév hátralevő időszakában nem teljesíthető, akkor a szakkollégista az ellenőrzés időpontjának hónapjától kezdve a félév hátralevő hónapjaira csak a minimumösztöndíjban részesülhet. 
d. Ha három vagy annál több – minimumkövetelményeken és a leadott programelemen túl – vállalt programelem esetén merül fel az, hogy a félév hátralevő időszakában nem teljesíthető, akkor a szakkollégista ösztöndíja az ellenőrzés időpontjának hónapjától kezdve a félév hátralevő hónapjaira megvonásra kerül.
e. Ha a minimumkövetelmények esetén merül fel az, hogy a félév hátralevő időszakában nem tudja teljesíteni, akkor a szakkollégista szakkollégiumi tagsága azonnali hatállyal megszűnik és az ellenőrzés időpontjának hónapjára vonatkozó ösztöndíja is megvonásra kerül.  

13. Abban az esetben, ha a félévvégi ellenőrzéskor nyilvánvalóvá válik, hogy a szakkollégista a félévi vállalásait nem, vagy csak részben teljesítette, úgy az alábbi lehetőségek állnak fenn számára
a. Ha egy – minimumkövetelményeken és a félévközi ellenőrzés során leadott programelemen túl – vállalt programelem nem teljesült, akkor a szakkollégista a következő szemeszterben maximum csak annyi kreditet vehet fel, amennyit az előző félévben is teljesített.  
b. Ha kettő – minimumkövetelményeken és a félévközi ellenőrzés során leadott programelemen túl – vállalt programelem nem teljesült, akkor a szakkollégista a következő szemeszterben csak a minimumösztöndíjban részesülhet. 
c. Ha a minimumkövetelmények nem teljesültek, akkor a szakkollégista szakkollégiumi tagsága azonnali hatállyal megszűnik, a következő félévre nem vehető vissza.
d. Szakkollégista a következő szemeszterben eggyel alacsonyabb sávnak megfelelő összegű kreditet vehet fel, ha egyetemi tanulmányaiban az összevont korrigált kreditindexe nem éri el a 2,00-t.  Amennyiben a tárgyfélév végén a szakkollégista összesített korrigált kreditindexe nem éri el a 2,00-t, abban az esetben beavatkozási terv készül a következő félévre. Amennyiben a szakkollégista a beavatkozási tervben foglalt feladatokat, vállalásokat nem teljesíti egymást követő két félévben során (azaz két egymást követő beavatkozási terv sikertelenül zárult), abban az esetben a szakkollégista szakkollégiumi tagsági jogviszonya megszűnik. 

IX. Rendkívüli szakkollégiumi ösztöndíj

1. A rendkívüli szakkollégiumi ösztöndíj a hallgató szociális helyzete váratlan romlásának enyhítésére folyósított szemeszterenként maximum egyszeri juttatás. Rendkívüli szakkollégiumi ösztöndíjban a szakkollégista kérelme alapján részesülhet. A beérkezett kérelmekről a szakkollégium igazgatója, tanulmányi vezetője és gazdasági vezetője hoz döntést a beérkezést követő 5 munkanapon belül.  A kifizetésről a döntést követő nyolc munkanapon belül intézkedni kell.

2. Helyzetéhez képest megállapított mértékű rendkívüli szakkollégiumi ösztöndíjban részesíthető az a hallgató, aki kiemelkedően hátrányos anyagi helyzete miatt arra fokozottan rászorul, vagy szociális helyzete váratlanul romlott.

3. Rendkívüli szakkollégiumi ösztöndíj folyósítható a szakkollégium vezetőségének egyéni döntése alapján is, amennyiben az aktuális évi roma szakkollégiumok fejezeti előirányzatból történő költségvetési támogatás tekintetében legalább 1%-os megtakarítás keletkezik.  

4. Rendkívüli szakkollégiumi ösztöndíj adható annak a kollégistának, akinek a félév során nyújtott teljesítménye, közösségi szerepvállalása, valamint a szakkollégium életében való aktív és kiemelkedő részvétele ezt indokolttá teszi. Az ösztöndíj odaítéléséről a szakkollégium igazgatója egyedi mérlegelés alapján dönt.

5. Rendkívüli szakkollégiumi ösztöndíj kizárólag aktív szakkollégiumi tagsági jogviszonnyal rendelkező hallgatók számára állapítható meg, akinek szakkollégiumi teljesítménye nem kifogásolható és nincs ellene fegyelmi eljárás.
X. Záró rendelkezések

1. Jelen szabályozás érvényességének kezdete 2023. augusztus 1. Hatályba lépésének időpontja: 2023. szeptember 1. Jelen Tagsági és Ösztöndíjszabályzat hatályba lépésével egyidejűleg az előző hatályát veszti. 

2. A szabályzat betartatásért a mindenkori igazgató és a tanulmányi programszervező felel.


Miskolc, 2023. augusztus 1.












XI. Mellékletek

SZAKKOLLÉGIUMI TAGSÁGI ÉS ÖSZTÖNDÍJSZERZŐDÉS

Amely létrejött egyrészről: a Görögkatolikus Felsőoktatási és Kulturális Diákotthon, Görögkatolikus Roma Szakkollégium, a továbbiakban Szakkollégium (székhely: 3519 Miskolc, Görömbölyi utca 24.), másfelől: 

mint szakkollégista, (továbbiakban: szakkollégista) között az alulírott napon és helyen az alábbi feltételek mellett:

I. A tagsági jogviszony hatálya, keretei

1. A Szakkollégiumi tagsági jogviszony 	év		hónapjától hatályos, megszűnésének időpontja 	év		hónapjáig kivéve az alábbi esetekben:
· a szakkollégista felsőoktatási hallgatói jogviszonya megszűnik,
· hallgatói jogviszonya szünetel (passzív félév),
· a tagságát lemondja,
· a Szakkollégiumból vagy (amennyiben releváns) a kollégiumból kizáró fegyelmi határozat jogerőre emelkedésével.




II. Szakkollégiumi tagság feltételei:

1. A szakkollégista részt vett a szakkollégium aktuális tanévre vonatkozó felvételi eljárásán és azon  felvételt nyert.
2. A szakkollégista az aktuális tanévben megkezdi tanulmányait a felsőoktatási intézményben (a Neptun-rendszerben beiratkozik, (amennyiben releváns) a tandíjat befizeti, tárgyait felveszi), tehát aktív felsőoktatási hallgatói jogviszonya van.
3. A szakkollégista a Tagsági és Ösztöndíjszerződés aláírásával vállalja, hogy megszerzett tudásával a roma és magyar szellemi értéket gyarapítja, a roma és magyar kultúra közös megőrzését és a roma-magyar békés együttélést szolgálja. A keresztény erkölcsi és szellemi értékeket tiszteletben tartja, és ezeknek megfelelően viselkedik. A Szakkollégium vezetői, oktatói és munkatársai iránt illő tiszteletet tanúsít. A Szakkollégium céljaival egyetért, annak szabályzatait, törvényes rendelkezéseit betartja, jó hírnevét ápolja és megőrzi.
4. A Szakkollégista írásban hozzájárul, hogy a Tagsági és Ösztöndíjszerződésben rögzített személyes adatait, beleértve a különleges adatokat, a Görögkatolikus Felsőoktatási és Kulturális Diákotthon, Görögkatolikus Roma Szakkollégium a jogszabályi előírásoknak megfelelően az egyes pályázatok időszaka alatt és azt követően további 10 évig tárolja, kezelje és felhasználja elektronikus és papíralapú formában belső kapcsolattartás és szerződéskötés, kimutatások készítése és adatszolgáltatás céljára. Továbbá hozzájárul ahhoz, hogy személyes adatait a Szakkollégium az erre jogszabályban felhatalmazott állami szerveknek adatszolgáltatás céljából továbbítsa. Szakkollégista nyilatkozik, hogy tájékoztatást kapott arra vonatkozóan, hogy személyes adatait a Szakkollégium a hatályos adatvédelmi jogszabályoknak megfelelően kezeli, illetve külső, harmadik félnek a fent említett állami szervezeteken kívül nem adja át. Hozzájárul továbbá fényképeken és videóban való szerepléshez a Szakkollégium honlapján és közösségi oldalain, valamint az audiovizuális dokumentációban. 
5. A szakkollégista hozzájárul a Szakkollégium pályakövető és alumni rendszerének működtetéséhez, vállalja, hogy szakkollégiumi tagsága megszűnését követő legalább 3 éven keresztül adatot szolgáltat előrehaladásáról, szakmai pályafutásáról, a Szakkollégium részéről számára megküldött alumni kérdőívek megválaszolásával vagy a Szakkollégium által meghatározott egyéb módon. Tudomásul veszi, hogy az így szolgáltatott adatait a Szakkollégium csak karrierkövetési, programfejlesztési céljaira használja fel. Továbbá hozzájárul ahhoz, hogy személyes adatait a Szakkollégium az erre jogszabályban felhatalmazott állami szerveknek adatszolgáltatás céljából továbbítsa.
6. A szakkollégista vállalja, hogy teljesíti a szakkollégiumi alapkövetelményeket.

III. A Szakkollégiumi Teljesítményalapú Ösztöndíj

1. A Szakkollégium a küldetésével és céljaival azonosuló, programjaiban közreműködő, a közösségében feladatokat vállaló hallgatói részére ösztöndíjat biztosít.
2. Minden Szakkollégiumi Tagsági és Ösztöndíjszerződéssel rendelkező hallgató teljesítménye alapján jogosult szakkollégiumi ösztöndíjra, amennyiben a Szakkollégium szakmai programjának minden területén részt tud venni. (A külföldi ösztöndíjon, vagy más, a részvételt meghiúsító programba bekapcsolódott hallgató tagsággal továbbra is rendelkezhet, azonban nem kaphat ösztöndíjat.)
3. A szakkollégiumi ösztöndíjra a szakkollégista adott felsőoktatási tanév első 5 hónapjában, (azaz tárgyév szeptember hónaptól január 31-ig), illetve második 5 hónapjában (azaz februártól június 30-ig)jogosult.
4. A szakkollégiumi ösztöndíj összege kreditalapú, változó, teljesítményarányos. A kreditrendszerben való részvétel valamennyi szakkollégistának kötelező. A szakkollégista ezen kötelezettségeit szabályozó Tagsági és Ösztöndíjszabályzatot megismerte, jelen szerződés aláírásával a benne foglaltakat tudomásul veszi és vállalja.
5. Az ösztöndíj meghatározásának alapja és feltétele az Egyéni Tanulmányi Tervben (továbbiakban: ETT) és mellékletében kitűzött céljainak megvalósítása, a kötelező és vállalt szakkollégiumi kötelezettségeinek teljesítése. A szakkollégista az aktuális félévre vonatkozó kötelezettségeinek teljesítését a Szakkollégiumi Indexben igazolja.
6. A Szakkollégiumi Index elvesztése esetén a szakkollégista köteles azt jelezni a Szakkollégium vezetőségének. Az Index egyszeri pótlásának költsége 5.000 Ft, amelyet a szakkollégista az intézmény részére megfizetni köteles az elvesztéstől számított 7 napon belül.
7. A szakkollégiumi ösztöndíj összegét az igazgató és a tanulmányi programszervező előre állapítja meg a következő félévre, figyelembe véve a szakkollégista előző félévi teljesítményét (amennyiben releváns) és a következő félévre vállalt szakkollégiumi kötelezettségeit. A szakkollégiumi ösztöndíj odaítélésének feltételeként a szociális háttér nem vehető figyelembe.
8. Az ösztöndíj összege maximálisan 90.000 Ft/hó
9. A Szakkollégium fenntartja magának a jogot, hogy az ösztöndíj folyósításához szükséges feltételek elmaradása esetén, a tagsági jogviszony ideje alatt 
· felfüggessze, vagy
· részleges teljesítés esetén csökkentse, vagy többletteljesítés esetén növelje, vagy
· átmenetileg megvonja a szakkollégista ösztöndíját;
· megszüntesse az arravaló jogosultságot.
Ez utóbbi a szakkollégiumi tagság megszűnését is jelenti
10. Abban az esetben, ha a szakkollégista nem, vagy csak részben teljesíti az ösztöndíj megítéléséhez és folyósításához szükséges feltételeket, a Szakkollégium legalább egy esetben írásban köteles felszólítani a szakkollégistát ezen elmaradások pótlására. Amennyiben a teljesítés ezt követően is elmarad, úgy a Szakkollégiumnak jogában áll az 9. pontban meghatározott szankciókat alkalmazni.
11. A Szakkollégium belső szakmai elvárásait a szakkollégiumi félév lezárásakor nem teljesítő szakkollégista nem vehető fel újra a Szakkollégiumba.
12. A Szakkollégium forrásai függvényében a felsőoktatási tanévek közötti időszakban is kínálhat ösztöndíjat. Ennek feltétele kutatói tevékenység vagy egyéb, a Szakkollégium vezetősége által jóváhagyott szakmai tevékenység végzése. Erre pályázni kell az év végén, a kiírás szerint. 
13. A szakkollégista tudomásul veszi, hogy felsőoktatási jogviszonya megszűnésével egy időben szakkollégiumi tagsága, és ösztöndíjra való jogosultsága is megszűnik. A jogtalanul felvett ösztöndíjat a szakkollégista köteles visszafizetni a Szakkollégium számára. 
14. A szakkollégiumi ösztöndíj a személyi jövedelemadóról szóló 1995. évi CXVII. törvényrendelkezései szerint, illetve a 2011. évi CCIV. tv. 85/D.és 85/E. paragrafusai alapján jelenleg adóterhet nem viselő járandóságnak minősül. Amennyiben bármilyen jogszabályi változás az előzőtől különböző helyzetet teremtene, úgy jelen szerződés módosításra kerül.
15. A megállapított szakkollégiumi ösztöndíj mértéke nem nyilvános adat, a Szakkollégium belső szabályozása értelmében minősített adatnak minősül, arról kizárólag a szakkollégista és az ösztöndíjat megítélő személyek tudhatnak, utóbbiak nem hozhatják nyilvánosságra és nem oszthatják meg harmadik féllel. Kivételt képeznek ez alól a jogszabályokban rögzített azon hatóságok, szervek, melyekkel a Szakkollégiumnak adatszolgáltatási és elszámolási kötelezettsége van.
16. Az ösztöndíj folyósítása két úton történhet:
· átutalással történik a szakkollégista tulajdonában lévő számlára; 
· a szakkollégista kérésére készpénzben.
17. Az ösztöndíj a szakkollégista aktuális félévre vonatkozó vállalásai alapján minden tárgyhót követő hónap 10. napjáig kerül kifizetésre. Kifizetésre jogosult személy a szakkollégium igazgatója és gazdasági vezetője együttesen.
18. A Szakkollégista számára a Tagsági Szerződés alapján folyósított támogatás ún. megélhetési típusú ösztöndíj, azaz a szakkollégistának folyósított ösztöndíj felhasználásáról pénzügyi elszámolási kötelezettsége nincs.
19. A Szakkollégista köteles a személyi adataiban bekövetkezett változásról azonnal, de legkésőbb az érvénybe lépést követő 8 naptári napon belül tájékoztatni a Szakkollégium vezetőségét.
20. Felek jelen szerződést, mint akaratukkal mindenben megegyezőt, elolvasás és értelmezés után jóváhagyólag írták alá.


Kelt: Miskolc,______ év ______ hó ____ nap



________________________			PH		_______________________
Igazgató							Szakkollégista














_________/	 iktatószámú

SZAKKOLLÉGIUMI TAGSÁGI ÉS ÖSZTÖNDÍJSZERZŐDÉS

melléklete

Szakkollégista nyilatkozata


Alulírott		___________________________________
Születési dátum:	___________________________________
Anyja neve:		___________________________________ 

nyilatkozom, hogy a Görögkatolikus Felsőoktatási és Kulturális Diákotthon szervezeti egységeként működő Görögkatolikus Roma Szakkollégium
								(Kérjük, a megfelelő helyre tegyen x-et!)
 roma származású,
 nem roma származású 
hallgatója vagyok. 

Nyilatkozom továbbá, hogy					(Kérjük, a megfelelő helyre tegyen x-et!)

 hátrányos helyzetű vagyok,
 halmozottan hátrányos helyzetű vagyok,
 nem vagyok hátrányos helyzetű.

Amennyiben a megismert jogszabályok értelmében hátrányos helyzetű vagyok, tudomásul veszem, hogy azt figyelembe venni a Szakkollégium csak legkésőbb a szakkollégiumi regisztrációs hét utolsó napjáig benyújtott, jogszerű igazolás alapján tudja.

Jelen nyilatkozatot a Görögkatolikus Roma Szakkollégium számára adom, amellyel a kiemelt roma/cigány támogatás jogosultságát igazolhatja


Kelt: Miskolc,______ év ______ hó ____ nap

								_______________________
								            Szakkollégista


3519 Miskolc, Görömbölyi u. 24.
Tel.:(46) 790-181, 06-30/723-1005
 E-mail: gkciganyszakkoli@gmail.com, Web: gkc-szakkoli.hu9

